UTKAST

**Utbyggingsavtale**

mellom

***Tydal kommune*** NO 864 983 472

og

***Ivar Flakne*** F-230285

**Vedrørende utbygging av kommunal vannforsyning til 16652016002 Sagvegen boligområde, på eiendommen 168/1 i Tydal kommune**.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

1. **Bakgrunn for avtalen**

For eiendommer som ligger innenfor kommuneplanens arealdel kan det for byggeprosjekter i vedtatt reguleringsplan, inngås utbyggingsavtaler i tråd med retningslinjer vedtatt av kommunestyret i sak 75/16 av 06.09.16

Denne utbyggingsavtalen skal sikre ny boligbebyggelse og eksisterende fritidsbebyggelse innenfor reguleringsplanen en sikker og god drikkevannsforsyning. Videre gir avtalen bestemmelse om innbetaling av anleggsbidrag som forskudd for tilkobling, og grensesnitt offentlig/privat drifts- og eieransvar for vannanlegget.

Mellom Ivar Flakne (*Utbygger*) og Tydal kommune (*Kommunen*), i fellesskap kalt *Partene*, inngås følgende avtale vedrørende utbygging og tilkobling kommunal vannforsyning for inntil 4 nye ubebygde boligeiendommer, og 1 eksisterende fritidseiendom i Sagvegen boligområde, planid.16652016002.

1. **Anleggsbidrag**

*Kommunen* prosjekterer og fremfører hovedvannledning for tilkobling av 4 nye boligeiendommer og 1 eksisterende fritidseiendom. *Kommunen* anlegger nødvendig infrastruktur fra eksisterende vannkum VK AA\_K531, til og med vannkum 1 (VK\_1).

i VA-plan for Sagvegen boligområde

*Utbygger* besørger tilkobling boligtomter i grensesnitt VK\_1. *Kommunen* fremfører abonnementsledning fra VK\_1 til eiendomsgrense fritidseiendom. Situasjonen er vist på vedlagt og underskrevet VA plan for Sagvegen boligområde.

*Utbygger* betaler anleggsbidrag som forskudd for tilkobling vannforsyning for 4 boligeiendommer pålydende **kr. 265 000,-**

Anleggsbidrag faktureres eks. mva.

*Kommunen* utsteder faktura på beløpet og *Utbygger* innbetaler beløpet til *Kommunens* konto: 4285.07.04443 før arbeidet igangsettes.

………………………Tydal kommune ……………………………. Utbygger

1. **Utbyggingen**

*Kommunen* fremfører hovedvannledning til avtalt i tilkoblingspunkt i VK\_1 innen utgangen av februar 2020. *Utbygger* anlegger va-ledningene i boligområdet iht. vedlagt va-plan. Det er en forutsetning at anlegget bygges iht. Norsk va-norm og KS standard abonnementsvilkår for vann og avløp, administrative og tekniske bestemmelser. Minste tillatte rørdimensjon er 32 mm.

1. **Overtagelse**

Før kommunal overtakelse av vannforsyningsnettet internt i boligområdet, skal dette befares og godkjennes av *Kommunen*, eventuelle mangler må *Utbygger* utbedre før dette kan skje. *Kommunen* overtar vederlagsfritt eierskapet til vannforsyningsnettet, og samtidig driftsansvaret fram til grensesnittet for den enkelte eiendom.

Grensesnitt kommunalt/privat driftsansvar fastsettes til bakkekran i eiendomsgrense til den enkelte boligeiendom, denne er *Kommunens* eiendom. Grensesnitt skal ikke under noen omstendighet etableres lengre enn 1 meter inn på den enkelte boligeiendom.

1. **Fritidseiendom**

Tilknytning vannforsyning for bebygd fritidseiendom gnr.168 bnr.12, bestilles som vanlig tilknytningssak.

Iht. bestemmelsen i §5, Forskrift for vann- og avløpsgebyrer i Tydal kommune, settes engangsgebyret for tilknytning for fritidseiendommen til kr. 20 000,- eks. mva.

Denne bestemmelsen gis en tidsfrist på 3 år fra avtaledato, ved tilknytning etter denne tid skal eiendommen betale ordinært gjeldende tilknytningsgebyr.

1. **Årsgebyr**

Iht. §6 i Forskrift for vann- og avløpsgebyrer i Tydal kommune, ilegges ikke *Utbygger* årsgebyr vann for ubebygde eiendommer, og eiendommer som ikke er tatt i bruk.

Tiltakshavere skal søke om sanitærabonnement vann for den respektive eiendom ved søknad om byggetillatelse.

*Kommunen* avstenger vanntilførsel 1 år etter at byggetillatelse er gitt, hvis søknad om sanitærabonnement vann ikke er mottatt.

1. **Varighet**

*Utbygger* kan etter samråd med *Kommunen* overføre denne avtale til andre selskaper eller enkeltpersoner, avtalen kan dog ikke splittes slik at den berører mer en to partnere.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Denne avtalen er utferdiget i 2 —to —eksemplarer hvorav *Partene* beholder en hver

Tydal xx.xx.xxxx

Tydal kommune Utbygger